

VLADA REPUBLIKE HRVATSKE

Zagreb, 10. travnja 2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o namjenskoj pomoći Brodsko-posavskoj županiji za prijevremenu otplatu kredita za Opću bolnicu „Dr. Josip Benčević“ Slavonski Brod i Opću bolnicu Nova Gradiška |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

**O D L U K U**

**o namjenskoj pomoći Brodsko-posavskoj županiji za prijevremenu otplatu kredita za Opću bolnicu „Dr. Josip Benčević“ Slavonski Brod i Opću bolnicu Nova Gradiška**

**I.**

Ovom Odlukom odobrava se namjenska pomoć Brodsko-posavskoj županiji za prijevremenu otplatu kredita podignutih kod kreditodavatelja Privredne banke Zagreb d.d., Zagreb, za energetsku obnovu Opće bolnice „Dr. Josip Benčević“ Slavonski Brod i Opće bolnice Nova Gradiška, u iznosu od 1.832.007,92 eura.

**II.**

Namjenska pomoć iz točke I. ove Odluke isplatit će se Brodsko-posavskoj županiji za prijevremenu otplatu devet kredita podignutih kod kreditodavatelja Privredne banke Zagreb d.d., Zagreb, a za nabavu nefinancijske imovine za Opću bolnicu „Dr. Josip Benčević“ Slavonski Brod i Opću bolnicu Nova Gradiška.

**III.**

Zadužuje se Brodsko-posavska županija da najkasnije do 15. travnja 2025. izvrši prijevremenu otplatu kredita prema Privrednoj banci Zagreb d.d., Zagreb.

**IV.**

Financijska sredstva za provedbu ove Odluke osigurat će se preraspodjelom sredstava u Državnom proračunu Republike Hrvatske za 2025. godinu i projekcijama za 2026. i 2027. godinu, u ukupnom iznosu od 1.832.007,92 eura, na Razdjelu 096 Ministarstvo zdravstva, aktivnosti A618207 Administracija i upravljanje, kontu skupine 36 Pomoći dane u inozemstvo i unutar općeg proračuna.

**V.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Sukladno članku 86. Zakona o zdravstvenoj zaštiti („Narodne novine“, br. 100/18., 125/19., 147/20., 119/22., 156/22., 33/23. i 36/24., u daljnjem tekstu: Zakon), 1. siječnja 2024. jedinice područne (regionalne) samouprave i Grad Zagreb prestale su biti osnivač općih bolnica, a osnivač je postala Republika Hrvatska, koja je preuzela sva prava i obveze koje proizlaze iz prijenosa osnivačkih prava nad općim bolnicama.

Između Brodsko-posavske županije i Ministarstva zdravstva sklopljeni su sporazumi o međusobnim pravima i obvezama u vezi s prijenosom osnivačkih prava nad Općom bolnicom „Dr. Josip Benčević“ Slavonski Brod (dana 10. travnja 2024.) i Općom bolnicom Nova Gradiška (dana 24. travnja 2024.) na Republiku Hrvatsku bez naknade (u daljnjem tekstu: Sporazumi o osnivačkim pravima) temeljem kojih su uređeni međusobna prava i obveze.

Sukladno članku 3. Sporazuma o osnivačkim pravima utvrđene su financijske obveze kako slijedi:

Opća bolnica „Dr. Josip Benčević“ Slavonski Brod:

1. Ugovor o dugoročnom kreditu Broj: 5110231635 sklopljen s Privrednom bankom Zagreb d.d., Zagreb u iznosu preostale glavnice od 68.866,99 eura (na koju se obračunava kamata sukladno priloženom Planu otplate), za projekt energetske obnove: „Energetska obnova zgrade-Zgrada infektologije Opće bolnice Slavonski Brod, Andrije Štampara 42, Slavonski Brod“
2. Ugovor o dugoročnom kreditu Broj: 5110231668 sklopljen s Privrednom bankom Zagreb d.d., Zagreb, u iznosu preostale glavnice od 419.366,99 eura (na koju se obračunava kamata sukladno priloženom Planu otplate), za projekt energetske obnove „Energetska obnova zgrade-Zgrada kirurgije Opće bolnice Slavonski Brod, Andrije Štampara 42, Slavonski Brod“
3. Ugovoru o dugoročnom kreditu Broj: 5110231676 sklopljen s Privrednom bankom Zagreb d.d., Zagreb, u iznosu preostale glavnice od 174.870,02 eura (na koju se obračunava kamata sukladno priloženom Planu otplate), za projekt energetske obnove „Energetska obnova zgrade-Zgrada neurologije i psihijatrije Opće bolnice Slavonski Brod, Andrije Štampara 42, Slavonski Brod“

Opća Bolnica Nova Gradiška:

1. Ugovor o dugoročnom kreditu Broj: 5110231734 sklopljen s Privrednom bankom Zagreb d.d., Zagreb, u preostalom iznosu glavnice od 317.862,74 eura (na koju se obračunava kamata sukladno priloženom Planu otplate), za projekt energetske obnove: „Energetska obnova zgrade - Ginekologije, pedijatrije, ambulante, odjel kirurgije i interne medicine Opće bolnice Nova Gradiška, J.J. Strossmayera 15A, 15B, 15C, 35400 Nova Gradiška“
2. Ugovor o dugoročnom kreditu Broj: 5110231684 sklopljen s Privrednom bankom Zagreb d.d., Zagreb, u preostalom iznosu glavnice od 753.312,84 eura (na koju se obračunava kamata sukladno priloženom Planu otplate) projekt energetske obnove „Energetska obnova zgrade - Nova bolnica Nova Gradiška, na adresi J.J. Strossmayera 15B Nova Gradiška“
3. Ugovor o dugoročnom kreditu Broj: 5110231692 sklopljen s Privrednom bankom Zagreb d.d., Zagreb, u preostalom iznosu glavnice od 188.860,38 eura (na koju se obračunava kamata sukladno priloženom Planu otplate) za projekt energetske obnove „Energetska obnova zgrade – Stara bolnica Nova Gradiška, na adresi J.J. Strossmayera 13, Nova Gradiška“
4. Ugovor o dugoročnom kreditu Broj: 5110231718 sklopljen s Privrednom bankom Zagreb d.d., Zagreb, u preostalom iznosu glavnice od 19.826,72 eura (na koju se obračunava kamata sukladno priloženom Planu otplate) za projekt energetske obnove „Energetska obnova zgrade-Transfuzija Opće bolnice Nova Gradiška, na adresi J.J. Strossmayera 13A Nova Gradiška“
5. Ugovor o dugoročnom kreditu Broj: 5110231726 sklopljen s Privrednom bankom Zagreb d.d., Zagreb, u preostalom iznosu glavnice od 27.499,47 eura (na koju se obračunava kamata sukladno priloženom Planu otplate) za projekt energetske obnove „Energetska obnova zgrade - Kuhinja Opće bolnice Nova Gradiška, na adresi J.J. Strossmayera 13D, Nova Gradiška“
6. Ugovor o dugoročnom kreditu Broj: 5110231742 sklopljen s Privrednom bankom Zagreb d.d., Zagreb, u preostalom iznosu glavnice od 19.521,71 eura (na koju se obračunava kamata sukladno priloženom Planu otplate) za projekt energetske obnove „Energetska obnova zgrade - Upravna zgrada Opće bolnice Nova Gradiška, na adresi J.J. Strossmayera 17a, Nova Gradiška“.

Sukladno potvrdi o stanju duga po kreditima izdanim od strane Privredne banke Zagreb d.d., Zagreb, ukupna obveza za iznos prijevremene otplate kredita iznosi 1.832.007,92 eura.

Budući da je dužnik po navedenim kreditima Brodsko-posavska županija, a ne zdravstvene ustanove, predlaže se prijevremena otplata kredita od strane županije, za što se osiguravaju sredstva za namjensku pomoć županiji iz Državnog proračuna Republike Hrvatske za njihovu otplatu.

Zadužuje se Brodsko-posavska županija da najkasnije do 15. travnja 2025. izvrši prijevremenu otplatu kredita prema Privrednoj banci Zagreb d.d., Zagreb.

Financijska sredstva za provedbu ove Odluke osigurat će se preraspodjelom sredstava u Državnom proračunu Republike Hrvatske za 2025. godinu i projekcijama za 2026. i 2027. godinu, u ukupnom iznosu od 1.832.007,92 eura, na Razdjelu 096 Ministarstvo zdravstva, aktivnosti A618207 Administracija i upravljanje, kontu skupine 36 Pomoći dane u inozemstvo i unutar općeg proračuna.

Slijedom navedenoga, Vladi Republike Hrvatske predlaže se donošenje predmetne Odluke.